kardosdrur/scandi-wiki huggingface dataset:
Bodil Ipsen

Bodil Louise Jensen Ipsen Black (30. august 1889 i København – 26. november 1964 smst.) var en dansk skuespiller og filminstruktør. Hun har sammen med Bodil Kjer givet navn til Danmarks ældste filmpris, Bodilprisen.

Karriere 
Efter studentereksamen i 1908 kom hun ind på Det Kongelige Teaters elevskole og debuterede året efter. I 1910 blev hun engageret til Folketeatret og Dagmarteatret, vendte tilbage til Det Kongelige Teater 1914 og så igen på Dagmarteatret 1919-1922. I årene herefter skiftede hun mellem Det Kongelige Teater og Folketeatret. Mellem 1930-1933 optrådte hun på ny på Dagmarteatret, havde et kort ophold på Betty Nansen Teatret og vendte så nok engang tilbage til Det Kongelige Teater, hvor hun blev frem til 1944.

Hun optrådte på landsdelsscenerne, i Oslo og Stockholm og havde engagementer ved Frederiksberg Teater, Det Ny Teater, Folketeatret og Odense Teater i perioden 1949-1958. Hun sluttede sin teaterkarriere på Det Kongelige Teater, hvor hun optrådte for sidste gang den 2. april 1960.
Hun fik tildelt udmærkelsen Ingenio et arti i 1922, Fortjenstmedaljen i guld 1948, Dannebrogordenen i 1959 og Dansk Skuespillerforbunds guldnål 1964.

Privatliv 
Bodil Ipsen var gift fire gange – i 1910 med skuespilleren Jacob Texière, i 1914 med civilingeniør H.H.O. Moltke, i 1919 med teaterdirektøren og skuespilleren Emanuel Gregers og i 1932 med journalist Ejnar Black. Hun er portrætteret i Bodil Ipsen og filmen (2006).

Hun ligger begravet på Grønholt Kirkegård i Fredensborg.

Filmografi

Skuespiller

Instruktør

Referencer

Eksterne henvisninger 
 
 Bodil Ipsen på Dansk Film og Teater 

Stumfilmskuespillere fra Danmark
Skuespillere fra Danmark
Bodilprisen for bedste kvindelige hovedrolle
Kvindelige filminstruktører fra Danmark
Modtagere af Fortjenstmedaljen i guld
Modtagere af Ingenio et arti
Personer i Kraks Blå Bog (afdøde)
Kommandører af Dannebrog
Personer i Dansk Kvindebiografisk Leksikon
Personer i Dansk Biografisk Leksikon
Modtagere af Tagea Brandts Rejselegat
Historien om Hjortholm

Historien om Hjortholm er en dansk film fra 1950.
Manuskript Paul Sarauw.
Instruktion Asbjørn Andersen, Poul Bang og Annelise Reenberg.

Medvirkende 
Svend Methling
Ellen Gottschalch
Peter Malberg
Karen Poulsen
Johannes Meyer
Preben Neergaard
Ib Schønberg
Jørn Jeppesen
Betty Helsengreen
Henry Nielsen

Eksterne henvisninger 
 

Danske film fra 1950
Film instrueret af Poul Bang
Film instrueret af Asbjørn Andersen
Film instrueret af Annelise Reenberg
Dansksprogede film
I kongens klæ'r

I kongens klæ'r er en dansk komediefilm fra 1954 instrueret af Poul Bang og skrevet af John Olsen, der også var producer. Filmen var den første i de såkaldte soldaterfarcer, der senere mundede ud i de folkekære film om soldaterkammeraterne.

Handling 
Alle tiders mest uheldige forretningsmand er på alle tiders Tycho Brahe-dag, og da han først får hjælp, hvis man kan bruge dette udtryk, ja, så går det fuldkommen galt for ham.

Medvirkende 
 Kjeld Petersen
 Dirch Passer
 Ove Sprogøe
 Bodil Steen
 Buster Larsen
 Arthur Jensen
 Henry Nielsen
 Karl Stegger
 Erni Arneson
 Louis Miehe-Renard
 Ib Schønberg
 Ib Conradi
 Axel Strøbye
 Carl Johan Hviid
 Gyrd Løfqvist
 Paul Hagen
 Ole Monty
 Carl Ottosen
 Bjørn Puggaard-Müller

Referencer

Eksterne henvisninger 
 

Danske film fra 1954
Komediefilm fra Danmark
Film instrueret af Poul Bang
Dansksprogede film
Inkognito (film)

Inkognito er en dansk film fra 1937. Seniorchefen tager plads som ekspedient i en af firmaets filialer.
 Manuskript Mogens Dam og Valdemar Lauritzen.
 Instruktion Valdemar Lauritzen.

Medvirkende 
 Ib Schønberg
 Connie Meiling
 Arthur Jensen
 Johannes Meyer
 Else Jarlbak
 Agnes Rehni
 Ellen Jansø
 Sigfred Johansen
 Kai Holm
 Poul Reichhardt

Eksterne henvisninger 
 

Spillefilm fra Danmark
Danske film fra 1937
Jens Langkniv (film)

Jens Langkniv er en dansk film fra 1940. Revolutionær røverhistorie med avantgardeforsøg. Baseret på historien om den virkelige Jens Langkniv fra 1600-tallet.
 Manuskript Theodor Christensen.
 Instruktion Per Knutzon.
Blandt de medvirkende kan nævnes:

 Poul Reichhardt
 Bjarne Henning-Jensen
 Ejner Federspiel
 Gunnar Strømvad
 Aage Foss
 Einar Juhl
 Valdemar Skjerning
 Asbjørn Andersen

Filmen, der var Fotoramas sidste, blev en publikumsfiasko.

Eksterne henvisninger 
 

Historiske film
Danske film fra 1940
Lynet (film)

Lynet er en dansk film fra 1934 efter et manuskript af Fleming Lynge og Paul Sarauw. Den er instrueret af George Schnéevoigt og produceret af Nordisk Film A/S.

Filmen er en kriminalkomedie og havde premiere i biografen Palads Teatret i København den 26. september 1934.

Blandt de medvirkende kan nævnes:

Peter Malberg
Maria Garland
Holger-Madsen
Else Jarlbak
Svend Bille
Inger Stender
Johannes Meyer
Carl Fischer
Kaj Mervild
Henny Krause
Knud Heglund
Henry Nielsen

Eksterne henvisninger 
 

Kriminalfilm fra Danmark
Danske film fra 1934
Komediefilm fra Danmark
Totalvægt

Totalvægt bruges normalt i forbindelse med biler.

Bilens egenvægt plus bilens læs er tilsammen totalvægten.

Visse steder er der med færdselstavler angivet at køretøjer over en vis totalvægt ikke må benyttes. Dette kan enten angive den faktiske totalvægt – f.eks. over en svag bro el. lign. – eller det kan angive den tilladte totalvægt – typisk et område hvor man vil lede lastbiler og busser udenom af hensyn til nærmiljøet eller vejenes beskaffenhed.

En af de "magiske" vægtgrænser er 3.500 kg tilladt totalvægt, der er skillelinjen for om man skal have lille eller stort kørekort for at føre køretøjet.

På køretøjer der er beregnet til godstransport skal der på siden være angivet lasteevne (L) og tilladt totalvægt (T). På busser skal der desuden være angivet det tilladte passagerantal fordelt på sidde- og ståpladser.

Tommelfingerregel
Som tommelfingerregel siger man for køretøjer over 3.500 Kg at
 2 aksler tillader 18 tons
 3 aksler tillader 24 tons
 4 aksler tillader 29,5 eller 32 tons, afhængig af om det er en foraksel + tre bagaksler, eller om det er to foraksler og to bagaksler.

Ændringer
Den 1. juli 2011 blev der tilladt ændrede totalvægte for 3- og 4-akslede køretøjer, så vægtgrænserne følger reglerne i andre EU lande.
 3 aksler tillader 26 tons
 4 aksler tillader 32 tons

Den tilladte vogntogsvægt blev samtidig forhøjet fra 48 til 56 tons, dog under forudsætning af, at vogntoget har 7 aksler.

Kilder og henvisninger
 

Færdselsregler
Tommelfingerregel

En tommelfingerregel angiver, at en procedure eller fremgangsmåde ikke er en vedtaget regel, og at den som regel ikke passer universelt, men alligevel i de fleste tilfælde i hverdagen.

Oprindelse 

Ordet "tommelfingerregel" hævdes at have sin oprindelse i en regel fra 15-1600-tallet: det var tilladt  en husbond, at straffe sin hustru med slag, så længe stokken eller spanskrøret, han brugte, ikke var tykkere end hans tommelfinger. Men oprindelsen af den sætning er ukendt, selv om historien er spredt via medier som The Washington Post (1989), CNN (1993) og Time Magazine (1983).

Praktisk brug 
Som tommelfingerregel bestiller vi varer til butikken når 50 % af lageret er tømt. Her bestiller man de fleste gange når halvdelen er solgt, men f.eks. i sæsoner bestiller man ved 25 % salg, da varen ellers når at blive udsolgt.

Et andet eksempel på en tommelfingerregel er, at man omtrentligt kan beregne, hvor lang tid det tager at fordoble en population (mennesker eller kaniner) eller forrentede penge, ved at dividere 72 med den periodiske vækstprocent. Er vækstprocenten fx 2,5 giver denne tommelfingerregel en fordobling på 72/2,5 = 28,8 perioder. Den korrekte beregning er: antal perioder = log(2) / log(1 + vækstprocent/100) eller ca. 28,071 perioder.

Kilder/referencer

Se også 
 Højrehåndsregel
 Ørsteds regel
 Gribereglen
 Tommelfingerreglen
 Lillefingerreglen

Ord og vendinger
ABC (bog)

En ABC er en begynderlærebog i læsning og skrivning. Bogtypen er opkaldt efter de tre første bogstaver i alfabetet. Udtrykket bruges også mere bredt om basale begynderlærebøger om forskellige emner.

En ABC kunne omtales som en hanebog,  fordi læsebøger ofte havde billede af en hane på forsiden som et symbol på årvågenhed og flid. 

I Danmark hører Ole Bole ABC  (fra 1927), skrevet af Claus Eskildsen  og illustreret af Storm P., og Søren og Mette (fra 1954), til de mere kendte.

Fra sidstnævnte huskes måske sætningen: "Søren så en so, Mette så en ko. Søren og Mette lo". I 1980'erne blev Søren og Mette afløst af en anden læsepædagogik, men fik oprejsning i en undersøgelse, som Undervisningsministeriet iværksatte i slutningen af 1990'erne efter, at danske elever i 3. klasse havde placeret sig i bunden af en international læserangliste i 1994. Søren og Mette, det ældste system i undersøgelsen, viste sig at være det mest effektive. De elever kom "langt hurtigere i gang med at læse enkeltord end de øvrige elever." Der var også "færre dårlige læsere blandt elever med Søren og Mette end blandt elever med andre systemer."

Kilder

Eksterne henvisninger 

H.C. Andersens eventyr ABC-Bogen 

Litteratur
Lærebøger
Ole Bole ABC

Ole Bole ABC er en læsebog eller ABC forfattet af seminarielærer Claus Eskildsen og illustreret af Robert Storm Petersen. Bogen udkom første gang i 1927 og vandt stor udbredelse frem til omkring 1960, hvor andre bøger som Huset Højbo og Søren og Mette vandt frem. Den byggede på lydmetoden (lydering) og indeholdt rimede vers som:

Ole Bole gik i Skole,med sin Søsters røde Kjole,kom hjem Klokken fem,gik på Hovedet i sin Seng,Ole vip, Ole vap, du slap!''

Eksterne kilder og henvisninger 

 ExCathedra.dk — Ole Bole ABC

Litteratur
Lærebøger
Inkognito

Inkognito (af ital. incognito, "ukendt") er et udtryk, som bruges om kendte, som optræder under andet navn ("under dække") for ikke at blive genkendt. Det bruges mest i forbindelse med uofficielle rejser eller ophold. Ofte i sammenhængen: kongen rejste inkognito.

Se også 
Pseudonym

Ord og vendinger
Jørgen Peter Müller

Jørgen Peter Müller (bedre kendt som I/J.P. Müller, 7. oktober 1866 i Asserballe på Als – 17. november 1938 i Aarhus) var en kendt dansk gymnastikpædagog og sundhedsapostel.

Hans bog Mit System (1904) var en stor succes:
allerede i 1905 kom den i engelsk oversættelse, og igennem årtier udkom nye udgaver på dansk og flere andre sprog af denne og andre af hans bøger.

J.P. Müller var formand for Københavns Fodsports-Forening 5. juli-18. oktober 1893.

Billedhuggeren Rasmus Bøgebjerg (1859–1921) udførte i 1905 en skulptur af J.P. Müller, som blev opstillet foran Københavns Roklub og i Nykøbing Falster, hvor Müller voksede op.

J.P. Müller blev udnævnt til Ridder af Dannebrog 1919.

Referencer

Se også 
 I.P. Müller viser "Mit System", en dokumentarisk optalgese af J.P. Müller fra 1904
 I.P. Müller, I, en dokumentarisk optalgese af J.P. Müller fra 1911

Ekstern henvisning 
 Kort artikel på engelsk med portræt og faksimiler fra Müllers bøger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Nordisk Familjeboks Sportlexikon – uppslagsverk för sport, gymnastik och friluftsliv. Band I-VI. Nordisk Familjeboks Förlags Aktiebolag, Stockholm Klara Civiltryckeri AB 1938.
 Hans Bonde: Sundhedsapostlen J.P. Müller. Syddansk Universitetsforlag 2020.  

Pædagoger fra Danmark
Personer fra Nykøbing Falster
Riddere af Dannebrog
Glykæmisk indeks

Glykæmisk indeks (GI) er et system, som beskriver hvorledes forskellige kulhydratrige fødevarer påvirker den menneskelige organisme, (blodsukkerstigning).

GI 
 er defineret som blodsukkerstigningen 0 til 2 timer efter indtagelsen af aktuelle fødevare, som indeholder 50 gram tilgængeligt kulhydrat og udtrykkes som en procentdel af en referencefødevare med samme indtagelsesinterval og vægt som foran givet.

 kan anvendes i forbindelse med kontrol af livsstilssygdomme (sukkersyge, overvægt o.a.) samt i forbindelse med sportspræstationer.

 referencer vejledende, indtag af fødevarer i angivne grupper.
 Lavt, mindre end 55, giver stabilt blodsukkerniveau.
 Middel, mellem 56 og 69, giver varieret blodsukkerniveau.
 Højt, over 70, giver hurtigt stigende blodsukkerniveau med hurtigt fald til under tidligere niveau (kan opleves som træthed eller sløvhed).

 Find liste med GI i forskellige fødevarer på I FORMs hjemmeside

Sundhed
Ernæring
Gi

Gi eller GI har flere betydninger:

 Gi (dragt) – en dragt, som bruges i japansk kampsport
 G.I. (soldat)
 Glykæmisk indeks

Se også
 GI Joe (legetøjsfigur)
 Gie – en slags talje
Jens Unmack

Jens Unmack Larsen (født 26. april 1964) er dansk sanger og sangskriver. Han er mest kendt som forsanger i musikgruppen Love Shop, men har også udgivet flere soloalbums.

Jens Unmack er opvokset i Himmelev ved Roskilde og i Viborg.

Karriere 
Unmack begyndte karrieren i Viborg-bandet Næste Uges TV og har været bassist i gruppen Greene. I 1984 udgav han et soloalbum på kassettebånd kaldet Klarhed at elske via pladeselskabet Bondeskiver, der også havde udgivet Næste Uges Tvs kassette Det døde hus i 1983.

Han er dog bedst kendt som sanger og sangskriver i gruppen Love Shop, der albumdebuterede i 1990 med 1990 og blev et meget populært band ikke mindst blandt live-publikummet, både før og efter den pause, bandet holdt fra 2004 til 2009.

I 2004 indsang Unmack nummeret "Minder" til Leonard Cohen-albummet På Danske Læber. Unmacks egentlige debut som solist fulgte året efter med albummet Vejen hjem fra rocknroll, der udkom i juni 2005. Sangen "Skovens dybe stille" fra dette album, bliver brugt i DRs tv-serie Bonderøven.

Han modtog prisen Årets tekstforfatter ved Årets Steppeulv i 2004 og igen i 2006.

26. marts 2007 udgav han soloalbum nummer to, Aftenland Express.

23. marts 2009 udkom tredje album, Dagene løber som heste, hvor strygersektionen fra Prags Filharmoniske Orkester medvirker på syv af de ti sange.

Alle Jens Unmacks tre soloalbum er produceret af Nikolaj Nørlund.

Diskografi

Solo 
 1984 Klarhed at elske
 2005 Vejen hjem fra rocknroll
 2007 Aftenland Express
 2009 Dagene løber som heste
 2011 Over Byen, Under Himlen - En Samling

Love Shop

Gæsteoptrædende 
 2004 På Danske Læber

Eksterne henvisninger 
 
 

Sangere fra Danmark
Rockmusikere fra Danmark
Har spillet på Roskilde Festival
Personer i Kraks Blå Bog
Danskere i 1900-tallet
Danskere i 2000-tallet
Love Shop
Jens-Peter Bonde

Jens-Peter Bonde (27. marts 1948 i Aabenraa, død 4. april 2021 i Frederiksværk) var journalist, forfatter og tidligere europaparlamentsmedlem for først Folkebevægelsen mod EF og siden Junibevægelsen.

Studerede fra 1966 statskundskab på Aarhus Universitet. Var fra fra 1966 radikal folketingskandidat i Århus, men trak sig som kandidat inden valget i september 1971 og blev derfor ikke medlem af Folketinget. Jens-Peter Bonde var landsformand for Radikal Ungdom i årene 1971-1972. Tilsluttede sig Folkebevægelsen mod EF i 1972. Medlem af Danmarks Kommunistiske Parti i 1975. Var i en kort periode medlem af partiets centralkomite, men blev aldrig kommunistisk kandidat. Var til Folketingsvalget i 1990 opstillet for den nydannede fællesliste på venstrefløjen, Enhedslisten. Forlod Folkebevægelsen og DKP i 1992.

Medstifter af avisen Det Ny Notat i 1974. Som EF-modstander var Bonde redaktør for Ugeavisen NOTAT i 1970'erne. 

Blev ved det første direkte valg i 1979 valgt til Europaparlamentet for Folkebevægelsen mod EF, og er siden blevet genvalgt ved hvert enkelt valg; siden 1992 har han stillet op for Junibevægelsen. Ved valget i 2004 betegnede han sig som eurorealist. Han trak sig tilbage i 2008 og overlod posten til sin suppleant Hanne Dahl.

Formand for EU-Parlamentets EDD-gruppe (Europe of Democracies and Diversities – Gruppen for Demokratiernes og Mangfoldighedens Europa) 1999-2004. Derefter formand for EU-Parlamentets ID-gruppe (Independence/Democracy Group – Gruppen for selvstændighed/Demokrati).

Bonde har udgivet mange folkeoplysende bøger – især om EU. 
Op til Folkeafstemningen om retsforbeholdet i 2015 udgav han med Retspolitisk Forening bogen Hvad stemmer vi om til gratis download.

Referencer

Eksterne henvisninger 
 Jens-Peter Bonde
 Jens-Peter Bondes engelsksprogede hjemmeside
E-bog (gratis): Jens-Peter Bondes erindringer. Fra EU-modstander til demokratisk reformator (2021), danmarkshistorien.dk, Aarhus Universitet

Politikere fra Folkebevægelsen mod EU
Medlemmer af Europa-Parlamentet fra Danmark 1979-1984
Medlemmer af Europa-Parlamentet fra Danmark 1984-1989
Medlemmer af Europa-Parlamentet fra Danmark 1989-1994
Medlemmer af Europa-Parlamentet fra Danmark 1994-1999
Medlemmer af Europa-Parlamentet fra Danmark 1999-2004
Medlemmer af Europa-Parlamentet fra Danmark 2004-2009
Politikere fra JuniBevægelsen
Personer fra Aabenraa
Politikere fra DKP
Formænd for Radikal Ungdom
Personer i Kraks Blå Bog (afdøde)
Alumni fra Aarhus Universitet
Sjette trækning

Sjette trækning er en spillefilm fra 1936 instrueret af George Schnéevoigt efter manuskript af Fleming Lynge, Axel Frische. Blandt de medvirkende kan nævnes:

Chr. Arhoff
Olga Svendsen
Asta Hansen
Schiøler Linck
Pouel Kern
Helga Frier
Sigurd Langberg
Erika Voigt

Handling 
Lotterikollektør Blomberg er en lykkelig mand, der lever en rolig, fredfyldt tilværelse sammen med sin datter Karen og sine sommerfugle. Kun en ting mangler han: en kone. Han er lun på spillelærerinden Mortensen og får endelig taget sig sammen til det indledende skridt: at bede hende lære sig at spille. Viktualiehandler Lund er heldig at vinde den store gevinst i Blombergs kollektion, og som tak hjælper Lund Blomberg, selvom han har svært ved at tage imod.

Referencer

Eksterne henvisninger 
 

Spillefilm fra Danmark
Danske film fra 1936
Bag Københavns kulisser

Bag Københavns kulisser er  et dansk lystspil fra 1935. Filmen er instrueret af Arne Weel, der også skrev filmens manuskript.  Den originale filmspole til Bag Københavns Kulisser  er gået tabt og derfor  er filmen ikke bevaret og ikke tilgængelig.

Handling 
Den lille teaterdame Eva kommer ud for en mindre ulykke, da hendes hyrevogn kolliderer med en privatvogn, der tilhører den rige bankier Morgan. Og af dette i øvrigt ganske almindelige uheld opstår der uanede komplikationer. Eva afskediges, da hun kommer for sent til teaterprøven, og bankieren får intet at vide om uheldet. Men da han får nys om det, kan han muligvis overtales til at sætte penge i det trængte teater og redde situationen.

Medvirkende i udvalg 
Ib Schønberg
Arthur Jensen
Arne Weel
Else Marie Hansen
Olga Svendsen
Clara Østø
Sigurd Langberg
Sigfred Johansen
Erika Voigt

Referencer

Eksterne henvisninger 
 

Komediefilm fra Danmark
Danske film fra 1935
Danske film omhandlende København i 1900-tallet
Sandhurst

Sandhurst er en mindre by i Berkshire i South East England, Storbritannien, ca. 55 km. sydvest for London.

Byen har ca. 20.000 indbyggere og er hjemsted for det britiske militærakademi Royal Military Academy Sandhurst, som ofte blot omtales som Sandhurst.

Eksterne henvisninger 

Byer i England
Berkshire
Ballade på Bullerborg

Ballade på Bullerborg er en dansk film fra 1959. Farcefilm, hvor det dog også spøger.

Medvirkende 
Blandt de medvirkende kan nævnes:

Svend Asmussen
Ulrik Neumann
Helge Kjærulff-Schmidt
Sigrid Horne-Rasmussen
Ghita Nørby
Johannes Meyer
Ebbe Langberg
Mimi Heinrich
Johannes Marott
Vera Gebuhr
Marie Brink

Eksterne henvisninger 
 

Komediefilm fra Danmark
Danske film fra 1959
Film instrueret af Sven Methling
Paul Gauguin

Eugène Henri Paul Gauguin (født 7. juni 1848 i Paris, død 9. maj 1903 på Marquesasøerne) var en fransk maler, billedhugger og grafiker. 

Han var impressionist og udviklede omkring 1888 primitivismen i Bretagne. Det var en dekorativ stil med stærk forenkling og stærke konturer. I 1888 foretog han et kunsthistorisk meget omtalt besøg hos Vincent van Gogh i Arles i det sydlige Frankrig. Det endte, da van Gogh skar sin venstre øreflip af. I 1891-93 og 1895-1903 opholdt Gauguin sig på Tahiti og Marquesasøerne for at male primitive polynesiske motiver. Han var en af den moderne kunsts største foregangsmænd.

I 1873 giftede han sig med den danske Mette Sophie Gad (1850–1920), som fødte ham fem børn: Émile (1874-1955), Aline (1877-1897), Clovis (1879-1900), Jean René (1881-1961) og Paul Rollon (1883-1961). Familien Gauguin flyttede til København, hvor han i 1884 forgæves søgte at ernære sig som presenningsælger – han talte ikke dansk og københavnerne havde ikke lyst til at købe franske presenninger. Hustruen Mette forsørgede familien ved at undervise diplomater i fransk. Paul Gauguin begyndte at male på fuld tid, og året efter forlod han familien og flyttede til Paris. Alberte Winding er efterkommer i lige linje.

Den dansk-producerede film "Oviri" instrueret af Henning Carlsen (1986) handler om perioden fra han (spillet af Donald Sutherland) i 1893 ankommer til Paris for at udstille sine billeder efter sit ophold på Tahiti, til han to år senere skuffet og ruineret forlader Europa og den borgerlige kultur, der ikke værdsætter hans kunst.

Billedgalleri

Noter

Eksterne henvisninger 
 

 
 Paul Gauguin: A Virtual Art Gallery 
 Paul Gauguin

Personer fra Paris
Malere fra Frankrig
Billedhuggere fra Frankrig
Grafikere fra Frankrig
Keramikere
Impressionistiske malere
Franskmænd i 1800-tallet
Franskmænd i 1900-tallet
Paul
Fair use

Fair use er et princip i den amerikanske lovgivning om ophavsret. Fair use betyder at selvom der er ophavsret på en ting, kan det godt bruges alligevel uden tilladelse fra ophavsrethaveren i visse bestemte situationer. Fair use-princippet omfatter særligt brug i forbindelse med omtale eller kritik af værkerne.

Et tilsvarende princip findes ikke direkte i dansk (kontinentaleuropæisk) ophavsret. Den danske ophavsretslov indeholder i stedet en fast opregning af, hvilke indskrænkinger i ophavsretten der er tilladt – de såkaldte låneregler i ophavsretslovens kapitel 2. Det er disse regler der giver ret til eksempelvis en vis lovlig privatkopiering. Lånereglerne kan opdeles i 3 kategorier:
 Fri benyttelse, hvor den omfattede værksudnyttelse kan ske uden vederlag til ophavsmanden.
 Tvangslicens, hvor udnyttelsen kan ske uden rettighedshaverens tilladelse, men hvor der dog skal betales vederlag for udnyttelsen.
 Aftalelicens, hvor en udnyttelse kan ske i henhold til en kollektiv aftale. Det særlige ved aftalelicens er, at også værker, der ikke er direkte omfattet af den kollektive aftale må udnyttes efter reglerne alligevel.

Blandt de frie benyttelser findes citatretten i ophavsretslovens § 22, hvorefter det er tilladt at citere offentliggjorte værker "i overensstemmelse med god skik og i det omfang, som betinges af formålet". Denne ret – og særligt betingelsen om god skik – minder om fair use, men er dog ikke helt det samme. For eksempel omfatter fair use også visse benyttelser i undervisningssammenhæng, hvilket i dansk ret til dels er omfattet af aftalelicensbestemmelserne.

Fair Use omfatter retten til at parodiere et værk. I EU-retten er parodiering en af de tilladte indskrænker som medlemslandene efter Infosocdirektivet kan indføre og de i Danmark tilladt efter retspraksis.

Eksterne henvisninger 
 Lov om ophavsret på Wikisource
 Stanford University Libraries – Copyright and Fair Use 

Jura
Immaterialret
Skywalker Sound

Skywalker Sound er et amerikansk firma, der beskæftiger sig med lydeffekter til film; det ejes af Disney.

Filmselskaber fra USA
Kold tyrker

Udtrykket kold tyrker bruges, når nogen aflægger en vane eller afhængighed øjeblikkeligt i modsætning til en gradvis aflæggelse eller nedtrapning. Udtrykket er en undersættelse af det engelske udtryk cold turkey, der hentyder til at denne type afvænning (typisk fra narkotika) kan give gåsehud, så en mere korrekt oversættelse ville være "kold kalkun".

Referencer 

Idiomer